અેક ઋતવાગ નામનો બ્રાહ્મણ હતો. તેમને ત્યાં રેવતી નક્ષત્રમાં એક પુત્ર જન્મ્યો.જ્યારે રેવતી નક્ષત્રનો યોગ હોય ત્યારે તેને શાસ્ત્રમાં ગડાંત યોગ કહે છે, તે યોગમાં તે મુનિનો પુત્ર જન્મ પામવાથી અત્યંત ધર્મભ્રષ્ટ થયો અને તેના માતા પિતા બહુ દુઃખી થયાં. તે પુત્ર આવો ધર્મભ્રષ્ટ કેમ થયો! તેનું કારણ પૂછવા સારું ઋતવાગ મુનિ ગર્ગ ઋષિ પાસે ગયા અને તેમણે રેવતી નક્ષત્રમાં પુત્રનાં જન્મની વાત કહી. તેથી તે બ્રાહ્મણે રેવતી ઉપર ક્રોધ કરીને શ્રાપ આપ્યો કે હે રેવતી તું પૃથ્વી ઉપર પડ!